OpenLLM-France/wikimedia huggingface dataset:
# Xiulet per a gossos

Un xiulet per a gossos (també conegut com xiulet silenciós o xiulet de Galton) és un tipus de xiulet que emet un so en el rang ultrasònic que les persones no poden sentir però alguns animals sí, inclosos els gossos i gats domèstics i s'utilitza per al seu entrenament. Va ser inventat el 1876 per Francis Galton i s'esmenta en el seu llibre Inquiries in Human Faculty and its Development, en què descriu experiments per provar el rang de freqüències que poden ser escoltades per diversos animals, com per exemple, el gat i el gos domèstics.

## Propietats

El límit superior del rang d'audició humana és d'aproximadament 20 kilohertz (kHz) per a nens, disminuint a 15-17 kHz per a adults de mitjana edat. L'extrem superior del rang d'audició d'un gos és aproximadament de 45 kHz, mentre que el d'un gat és de 64 kHz. Es creu que els ancestres salvatges dels gats i els gossos van evolucionar fins a un rang auditiu més alt per escoltar els sons d'alta freqüència produïts per les seves preses preferides, els petits rosegadors. La freqüència de la majoria dels xiulets de gos està dins del rang de 23 a 54 kHz, pel que estan per sobre del rang de l'oïda humana, encara que alguns són ajustables en el seu rang auditiu.
Per a les orelles humanes, el xiulet d'un gos només produeix un xiulet silenciós. L'avantatge del xiulet per a gossos és que no produeix el so irritant per als humans que produiria un xiulet normal, per la qual cosa es pot fer servir per entrenar animals sense molestar les persones properes. Els entrenadors poden utilitzar el xiulet simplement per cridar l'atenció d'un gos o per infligir dolor amb el propòsit de modificar la seva conducta. Alguns xiulets per a gossos tenen pestanyes ajustables per al control actiu de la freqüència produïda.

## Xiulet piezoelèctric

A part dels xiulets impulsats pels pulmons, també hi ha dispositius electrònics que emeten ultrasons a través d'emissors piezoelèctrics. La varietat electrònica de vegades es combina amb circuits de detecció de lladruc en un esforç per frenar el comportament del gos. Aquest tipus de xiulet també es pot fer servir per determinar el rang d'audició per a les persones i per a demostracions de física que requereixen ultrasons.

## Referències

* ↑ Galton, Francis (1883). Inquiries into Human Faculty and its Development, p. 26-27
* ↑ «Frequency Range of Human Hearing». The Physics Factbook.
* 1 2 3 Krantz, Les. Power of the Dog: Things Your Dog Can Do That You Can't. MacMillan, 2009, p. 35–37. ISBN 0312567227.
* ↑ Strain, George M. «How Well Do Dogs and Other Animals Hear?». Prof. Strain's website. School of Veterinary Medicine, Louisiana State University, 2010. [Consulta: 21 juliol 2012].
* 1 2 Myers, Charles S. «On the pitch of Galton‐whistles». The Journal of Physiology. Wiley, vol. 28, 6, 15-12-1902, pàg. 417–425. DOI: 10.1113/jphysiol.1902.sp000926. ISSN: 0022-3751.
* ↑ https://books.google.cat/books?id=Pu2W3e7D87AC&pg=PR17&dq=dog+whistle Dogs with Jobs: Working Dogs Around the World

## Enllaços externs

* Dog whistle pictures
# Alekséievka (Àban)

Alekséievka — Алексеевка (rus) — és un poble al krai de Krasnoiarsk, a Rússia, segons el cens del 2010 tenia 166 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# Districte de Vilafranca de Roergue

El Districte de Villefranche-de-Rouergue és una divisió administrativa francesa del departament de l'Avairon, a la regió d'Occitània. El cap del districte és la sotsprefectura de Vilafranca de Roergue. Té 8 cantons i 64 municipis.

## Composició

* Cantó d'Aubinh
* Cantó de Capdenac-Gara
* Cantó de Decazeville
* Cantó de Montbazens
* Cantó de Najac
* Cantó de Riupeirós
* Cantó de Vilafranca de Roergue
* Cantó de Vilanòva

## Vegeu també

* Llista de monuments del districte de Vilafranca de Roergue
# Murina jaintiana

Murina jaintiana és una espècie de ratpenat de la família dels vespertiliònids. Viu a l'Índia i Myanmar. S'alimenta d'insectes. És un ratpenat de petites dimensions, amb una llargada de cap a gropa de 40 mm, els avantbraços de 29,1–31,1 mm, la cua de 33 mm, els peus de 6,8 mm i les orelles de 13,9 mm. Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Ruedi, M.; Biswas, J.; Csorba, G. 2012. «Bats from the wet: two new species of Tube-nosed bats (Chiroptera: Vespertilionidae) from Meghalaya, India». Revue suisse de Zoologie, 119: 111–135
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ievgueni Maskinskov

Ievgueni Maskinskov (Aleksandrovka, 19 de desembre de 1930 - Saransk, 25 de gener de 1985) fou un atleta rus, especialista en marxa atlètica, que va competir sota bandera de la Unió Soviètica durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de plata en els 50 quilòmetres marxa del programa d'atletisme.
En el seu palmarès també destaca una medalla d'or en els 50 quilòmetres marxa del Campionat d'Europa d'atletisme de 1958 i una de bronze al Festival Mundial de la Joventut i els Estudiants de 1955. A nivell nacional guanyà el campionat de la URSS dels 50 km marxa de 1958.
Un cop retirat exercí d'entrenador a Saransk.

## Referències

* 1 2 3 Ievgueni Maskinskov a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ «World Student Games (UIE)». [Consulta: 28 novembre 2020].
* ↑ «МАСКИНСКОВ Евгений Иванович | Российские спортсмены и специалисты | Спортивная Россия» (en rus). [Consulta: 9 febrer 2021].
# Vincenzo Valente

Vincenzo Valente (Corigliano Calabro, 21 de febrer de 1855 – Nàpols, Campània, 6 de setembre de 1921) fou un compositor italià.
És autor de diverses operetes, tals com:
* I granadieri (Torí, 1889),
* Donna Paquita (Nàpols, 1893),
* La spoza di Charolles (Roma, 1894),
* Rolandino (Nàpols, 1898),
* L'usignuolo (Nàpols, 1899), etc.i es va distingir notablement per la seva fecunditat i inspiració en el gènere de cançons de sabor popular napolità, arribant a ser un dels més populars de la regió.

## Bibliografia

* Enciclopèdia Espasa Volum núm. 66, pàg. 671 (ISBN 84-239-4566-9)
# Hendrum

Hendrum és una població dels Estats Units a l'estat de Minnesota. Segons el cens del 2000 tenia 315 habitants.

## Demografia

Segons el cens del 2000, Hendrum tenia 315 habitants, 120 habitatges, i 84 famílies. La densitat de població era de 434,4 habitants per km².
Dels 120 habitatges en un 37,5% hi vivien nens de menys de 18 anys, en un 57,5% hi vivien parelles casades, en un 7,5% dones solteres, i en un 30% no eren unitats familiars. En el 27,5% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,1% tenia menys de 18 anys, un 7,6% entre 18 i 24, un 29,2% entre 25 i 44, un 23,8% de 45 a 60 i un 8,3% 65 anys o més.
L'edat mediana era de 34 anys. Per cada 100 dones de 18 o més anys hi havia 99,1 homes.
La renda mediana per habitatge era de 35.000 $ i la renda mediana per família de 44.167 $. Els homes tenien una renda mediana de 32.000 $ mentre que les dones 21.458 $. La renda per capita de la població era de 14.530 $. Entorn del 6,3% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hendrum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Hendrum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Menedem de Crotona

Menedem (en grec antic: Μενέδημος, en llatí: Menedemus) fou un ciutadà notable de Crotona. Va ser un dels dos generals de la ciutat nomenats per fer la guerra contra els exiliats que havien estat expulsats de Crotona el 317 aC en ocasió de la guerra contra Siracusa. L'altre general era Paró.
Els dos generals van derrotar els exiliats i als seus auxiliars bàrbars (sud italians) i els van matar a tots, segons diu Diodor de Sicília. Després va arribar al poder suprem a Crotona i en aquesta posició va entrar en aliança amb Agàtocles de Siracusa. Agàtocles el va trair i amb un atac inesperat es va fer amo de Crotona cap a l'any 295 aC.

## Referències

* ↑ 1.Menedemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1036-1037
# Ukrzaliznytsia

"Ferrocarrils d'Ucraïna" (JSC "Ukrzaliznytsia", Ukrzaliznytsia) és una societat anònima estatal de transport públic ferroviari, transportista nacional de mercaderies i passatgers, fundada l'octubre de 2015, la finalitat de la qual és complir les necessitats d'un transport ferroviari segur i d'alta qualitat en la comunicació nacional i internacional, garantint el funcionament i el desenvolupament efectius del transport ferroviari, etc. L'any 2018, l'empresa es va transformar d'una empresa pública a una empresa privada per resolució del Consell de Ministres d'Ucraïna de data 31 d'octubre de 2018 (núm. 938).
De fet, és una empresa estatal, un monopoli en el camp del transport ferroviari.
L'empresa proporciona gairebé el 82% del transport de mercaderies i el 36% del transport de viatgers, realitzat per tot tipus de transport. Segons el volum de transport de càrrega, el ferrocarril d'Ucraïna ocupa el quart lloc al continent euroasiàtic, només per darrere dels ferrocarrils de la Xina, Rússia i l'Índia.
JSC "Ferrocarril d'Ucraïna" és el successor legal de l'Administració Estatal de Transport Ferroviari d'Ucraïna, així com les empreses subdepartamentals i les institucions que tenien l'estatus de persones jurídiques separades.
"Ukrzaliznytsia" és una societat anònima, el 100% de les accions de la qual pertanyen a l'estat. L'empresa està inclosa a la llista d'empreses de propietat estatal que no estan subjectes a privatització

## Referències

* ↑ Деякі питання акціонерного товариства «Українська залізниця». Секретаріат Кабінету Міністрів України (www.kmu.gov.ua). 31 жовтня 2018
* ↑ «Інформація про Українські залізниці». Arxivat de l'original el 2021-09-09. [Consulta: 9 setembre 2021].
# Meridian Hills

Meridian Hills és una població dels Estats Units a l'estat d'Indiana. Segons el cens del 2000 tenia 1.713 habitants.

## Demografia

Segons el cens del 2000, Meridian Hills tenia 1.713 habitants, 657 habitatges, i 509 famílies. La densitat de població era de 446,9 habitants/km².
Dels 657 habitatges en un 33,8% hi vivien nens de menys de 18 anys, en un 72% hi vivien parelles casades, en un 4% dones solteres, i en un 22,5% no eren unitats familiars. En el 19% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,01.
Per edats la població es repartia de la següent manera: un 27% tenia menys de 18 anys, un 3% entre 18 i 24, un 21,8% entre 25 i 44, un 30,5% de 45 a 60 i un 17,6% 65 anys o més.
L'edat mediana era de 44 anys. Per cada 100 dones de 18 o més anys hi havia 96,9 homes.
La renda mediana per habitatge era de 107.009 $ i la renda mediana per família de 114.458 $. Els homes tenien una renda mediana de 79.557 $ mentre que les dones 56.304 $. La renda per capita de la població era de 59.829 $. Cap de les famílies i el 0,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meridian Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Meridian Hills». American Fact Finder. Oficina del Cens dels Estats Units, 12-01-2010.
# Districte Federal del Sud

El Districte Federal del Sud, o Districte Federal Meridional (en rus Южный федеральный округ, Iujni federalni ókrug), és un dels nou districtes federals de Rússia.
S'estén per l'estepa situada entre els mars Negre i Caspi, a l'extrem sud-occidental de la Federació Russa. Ocupa una superfície de 418.500 km², amb una població de 13.973.252 habitants segons el cens del 2002. La seu administrativa és a la ciutat de Rostov del Don.
Es va establir el 18 de maig del 2000. El 19 de gener del 2010 es va dividir en dues parts i els antics territoris del sud del districte van passar a formar part del nou Districte Federal del Caucas Nord. El Delegat Presidencial del districte federal és Vladímir Ustínov.

## Subjectes federals

El Districte Federal del Sud comprèn 6 subjectes federals:
* República d'Adiguèsia
* Óblast d'Astracan
* Óblast de Volgograd
* República de Calmúquia
* Krai de Krasnodar
* Óblast de Rostov
* República de Crimea
* Sebastòpol
# Heidelberg (Minnesota)

Heidelberg és una població dels Estats Units a l'estat de Minnesota. Segons el cens del 2000 tenia 72 habitants.

## Demografia

Segons el cens del 2000, Heidelberg tenia 72 habitants, 25 habitatges, i 19 famílies. La densitat de població era de 53,5 habitants per km².
Dels 25 habitatges en un 52% hi vivien nens de menys de 18 anys, en un 76% hi vivien parelles casades, en un 0% dones solteres, i en un 24% no eren unitats familiars. En el 24% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,42.
Per edats la població es repartia de la següent manera: un 31,9% tenia menys de 18 anys, un 6,9% entre 18 i 24, un 33,3% entre 25 i 44, un 22,2% de 45 a 60 i un 5,6% 65 anys o més.
L'edat mediana era de 32 anys. Per cada 100 dones de 18 o més anys hi havia 133,3 homes.
La renda mediana per habitatge era de 56.094 $ i la renda mediana per família de 56.563 $. Els homes tenien una renda mediana de 38.750 $ mentre que les dones 26.250 $. La renda per capita de la població era de 17.389 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Heidelberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Heidelberg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Leptines d'Atenes

Leptines d'Atenes (Λεπτίνης) fou un polític atenenc que va proposar una llei per eliminar totes les exempcions de les càrregues públiques (ἀτέλειαι τῶν λειτουργιῶν). Contra aquesta llei es coneix el famós discurs de Demòstenes conegut generalment com a "discurs contra Leptines" que va redactar el 355 aC probablement un any després de la seva aprovació, el que en tot cas eximia de responsabilitat a Leptines, però el discurs de Demòstenes anava bàsicament dirigit a la revocació de la llei, no al càstig del seu proponent. Els arguments de Demòstenes foren admesos i la llei anul·lada.
Bathippos inicià accions contra la llei de Leptines (355 aC) que abolia les exempcions de les litúrgies. A la mort del pare, el seu fill, Afèpsion (Aphepsion), seguí la seva obra i se li uní Ctesippos (Ctsippus). És esmentat per Formió (Formion), Demòstenes i Ctesippos.

## Referències

* ↑ Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867, p. Vol. 2 Pàg. 771-772 (Vol. II) [Consulta: 3 febrer 2009]. Arxivat 2006-08-22 a Wayback Machine.
# Matthews (Indiana)

Matthews és una població dels Estats Units a l'estat d'Indiana. Segons el cens del 2006 tenia 569 habitants.

## Demografia

Segons el cens del 2000, Matthews tenia 595 habitants, 243 habitatges, i 178 famílies. La densitat de població era de 656,4 habitants/km².
Dels 243 habitatges en un 31,3% hi vivien nens de menys de 18 anys, en un 60,9% hi vivien parelles casades, en un 9,9% dones solteres, i en un 26,7% no eren unitats familiars. En el 13,2% dels habitatges hi vivien persones soles el 26,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,88.
Per edats la població es repartia de la següent manera: un 27,1% tenia menys de 18 anys, un 4% entre 18 i 24, un 30,1% entre 25 i 44, un 23,2% de 45 a 60 i un 11% 65 anys o més.
L'edat mediana era de 39 anys. Per cada 100 dones de 18 o més anys hi havia 87,9 homes.
La renda mediana per habitatge era de 33.125$ i la renda mediana per família de 40.139$. Els homes tenien una renda mediana de 29.911$ mentre que les dones 23.214$. La renda per capita de la població era de 17.283$. Entorn del 4,5% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Matthews». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Matthews». American Fact Finder. Oficina del Cens dels Estats Units, 12-01-2010.
# Regió de Tadjoura

La regió de Tadjourah és una divisió administrativa de Djibouti. La capital és la ciutat de Tadjoura.
Limita amb Eritrea a l'oest, la regió d'Obock al nord, les regions de Dikhil i d'Arta al sud, i el golf de Tadjoura a l'est.
La regió inclou a la seva part meridional, al límit amb Dikhil, el famós llac Assal. Les ciutats principals són, a més de la capital, Randa, Dorra i Balha.
La regió es va crear el 1977 amb la indepedència del país. El 1981 tota la part nord, dos cinquenes parts del territori, es va separar administrativament per formar la nova regió d'Obock.
# Vinebre

Vinebre és una vila i municipi de la comarca de la Ribera d'Ebre.
Des del 2017, cada any s'hi celebra la «Festa del Vimblanc» dedicat a la gastronomia en general i al renaixement d'una especialitat local, el vi generós vimblanc.

## Geografia

* Llista de topònims de Vinebre (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

Evolució demogràfica :
| 1497 | 1515 | 1553 | 1787 | 1887 | 1900 | 1920 | 1950 | 1970 | 2010 | 2024 |
| 38 | 44 | 44 | 399 | 1.123 | 1.196 | 1.055 | 700 | 553 | 459 | 424 |

## Llocs d'interès

* Establiment ibèric de Sant Miquel.
Entre els edificis d'interès hi ha:
* Ca Don Joan, s. XVI. Ostenta a la seua façana l'escut dels Domènec.
* Col·legi teresià, 1888-1904. Obra de Bernardí Martorell (1870-1937), col·laborador d'Antoni Gaudí.

## Vinebrans distingits

* Enric d'Ossó i Cervelló (1840-1896), eclesiàstic, fundador de les Teresianes,
* Enriqueta Ferrús i Ribes (1868-1922),Llibretera, periodista, emprenedora i científica ebrenca, membre de la Renaixença ebrenca.
* Josep Vila i Amorós (1919-2011), músic molt vinculat al moviment coral, Medalla d'Honor de Barcelona 2001.
* Albert Viaplana i Veà (1933-2014), arquitecte. Autor del parc a Sant Adrià del Besòs, Plaça i hotel a l'estació de ferrocarril de sants, a Barcelona, remodelació del Centre de Cultura Contemporània de Barcelona (CCCB), urbanització de la Plaça d'Europa a l'Hospitalet de Llobregat, entre altres obres a Catalunya i a altres llocs d'Espanya.

## Referències

* ↑ Troyano i Puig, Ruth «El vimblanc, del celler al pati de l'escola». Ara, 20-12-2017.
* ↑ «La Fira del Vimblanc de Vinebre reivindica el vi nascut de les cendres». Enoturista – Vins i viatges. [Consulta: 12 octubre 2019].
* ↑ Calvet, Jordi «El port dels Ibers». Sàpiens [Barcelona], núm. 68, 6-2008, p. 56. ISSN: 1695-2014.
* ↑ Antoni López i Daufí; Guia d'arquitectura de la Demarcació de l'Ebre; pàg. 20-21; Ed. COAC-Demarcació de l'Ebre; Imp. Sistemes Comunicació Gràfica; ISBN 84-88258-62-3
* ↑ Gracià, Oriol «el gall de ferro del palau». Sàpiens [Barcelona], núm. 95, 9-2010, p. 62. ISSN: 1695-2014.

## Vegeu també

* Ca Don Jaume (Vinebre)
* Ermita de Sant Miquel (Vinebre)
* Església de Sant Joan Baptista (Vinebre)
* Escuts i banderes de la Ribera d'Ebre
* Vimblanc

## Enllaços externs

* Vinebre - Lloc web oficial
* Lloc web de l'hostal Sant Miquel
# Nochnitsa geminidens

Nochnitsa geminidens és una espècie extinta de sinàpsid del clade dels gorgonops que visqué en allò que avui en dia és l'Europa oriental durant el Permià mitjà, fa entre 259,5 i 264,3 milions d'anys. Se n'han trobat restes fòssils a la localitat russa de Kotélnitx, prop del riu Viatka. Es tracta de l'única espècie del gènere Nochnitsa. Es diferencia de tots els altres gorgonops coneguts pel fet que les sis dents postcanines superiors de cada banda de la boca estan agrupades en tres parells separats per diastemes. El nom genèric Nochnitsa es refereix a la notxnitsa, un dimoni femení de la mitologia eslava que turmenta la gent que dorm, i fou triat per analogia amb les gòrgones de la mitologia grega, evocades habitualment en la nomenclatura dels gorgonops. El nom específic geminidens significa ‘de dents bessones’ en llatí i es refereix a la ja esmentada configuració de les dents postcanines superiors.
Juntament amb Viatkogorgon ivachnenkoi, és un dels gorgonops més basals que hom ha descobert.

## Referències

* 1 2 Entrada «Nochnitsa geminidens» de la Paleobiology Database (en anglès). [Consulta: 10 març 2025].
* ↑ Kammerer i Massiutin, 2018, p. 5.
* ↑ Zachos i Asher, 2018, «Non-Mammalian synapsids: the deep roots of the mammalian family tree» (K. D. Angielczyk i C. F. Kammerer).

## Bibliografia

* Kammerer, C. F.; Massiutin, V. «Gorgonopsian therapsids (Nochnitsa gen. nov. and Viatkogorgon) from the Permian Kotelnich locality of Russia» (en anglès). PeerJ, 6, e4954, 2018. DOI: 10.7717/peerj.4954.
* Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018. ISBN 978-3-11-027590-2.